Rīgā

|  |  |  |  |
| --- | --- | --- | --- |
| 2017. gada |  30. martā  | Nr. |  26-8488 |

**Valsts kanceleja**

*Par uzdevuma Nr. 2017-UZD-4590 izpildi*

Pamatojoties uz Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 244. punktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu "Par Ministru kabineta 2017. gada 14. februāra sēdes protokollēmuma (prot. Nr. 7 1. §) "Informatīvais ziņojums "Par Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai izpildes progresu" 2.2.1.2. apakšpunktā dotā uzdevuma izpildi" (turpmāk – projekts).

|  |  |  |
| --- | --- | --- |
| 1. | Iesniegšanas pamatojums | Projekts sagatavots saistībā ar 2017. gada 14. februāra Ministru kabineta (turpmāk – MK) sēdē „Informatīvais ziņojums "Par Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai izpildes progresu" un sēdes protokollēmuma (prot. Nr. 7 1. §) 2.2.1.2. apakšpunktā doto uzdevumu (Valsts kancelejas kontroles uzdevums Nr. 2017-UZD-4590). 2017. gada 14. februārī, nosakot termiņu informācijas iesniegšanai līdz 2017. gada 11. aprīlim, tika ņemti vērā tā brīža situācija un plāni Apvienotajā Karalistē (turpmāk – AK) un Eiropas Savienībā (turpmāk – ES), gatavojoties gaidāmajām sarunām par AK izstāšanos no ES. Tika pieļauts, ka AK premjerministre pieteikumu par izstāšanos no ES iesniegs Eiropadomei jau marta sākumā, tas nozīmētu, ka Eiropadomes vadlīnijas, kas iezīmēs ES sarunu principus un ietvaru izstāšanās sarunās, varētu apstiprināt ārkārtas Eiropadomes sanāksmē aprīļa sākumā. Šis plāns vairs nav spēkā, jo AK premjerministre pieteikumu par izstāšanos no ES Eiropadomei iesniedza 2017. gada 29. martā. Attiecīgi pirmā Eiropadomes vadlīniju projekta iesniegšana un prezentācija dalībvalstīm (ES-27) plānota 2017. gada 31. martā, kam sekotu vadlīniju projekta precizēšana vairākās, dažāda līmeņa sanāksmēs aprīļa mēnesī (vairākas Pastāvīgo pārstāvju komitejas (COREPER II) sanāksmes, t.s. šerpu līmeņa sanāksmes un arī Vispārējo lietu padome, pirms Eiropadomes, kas to sagatavotu). Šobrīd plānots, ka Eiropadomes vadlīniju projekta apstiprināšana notiktu 2017. gada 29. aprīlī plānotajā Eiropadomē. AK iesniegtā pieteikuma par izstāšanos no ES un gaidāmo Eiropadomes vadlīniju projekta satura detalizēta analīze nepieciešama kvalitatīvai nacionālās pozīcijas izstrādei. Šobrīd Ārlietu un nozaru ministrijas turpina strādāt darba grupā Latvijas nacionālo pozīciju izstrādei par Latvijas Republikas interesēm ES un AK sarunās par izstāšanos no ES, precizējot Latvijas pieeju. Darba grupas sanāksmes plānotas arī šā gada aprīļa mēnesī.Tādēļ, ņemot vērā pieejamo informāciju par procesu un tā laika ietvara plānojumu, Ārlietu ministrija uzskata, ka šobrīd atjaunotu Latvijas pozīciju (pozīcija Nr. 2) par nostāju gaidāmajās ES un AK sarunās nebūtu lietderīgi gatavot līdz 2017. gada 11. aprīlim.Ārlietu ministrija lūdz noteikt, ka Ministru kabineta protokollēmumā minētā uzdevuma izpildes termiņš tiek pagarināts līdz 2017. gada 25. aprīlim. Tas nodrošinātu savlaicīgu pozīcijas sagatavošanu un izskatīšanu, atbilstoši darba plānojumam ES līmenī, pirms 2017. gada 29. aprīlī plānotās Eiropadomes sanāksmes, kurā apstiprinās Eiropadomes vadlīnijas sarunām par AK izstāšanos no ES. |
| 2. | Valsts sekretāru sanāksmes datums un numurs | Neattiecas. |
| 3. | Informācija par saskaņojumiem | Projekts šo jomu neskar. |
| 4. | Informācija par noklusējuma saskaņojumu | Projekts šo jomu neskar. |
| 5. | Ziņas par saskaņojumu ar Eiropas Savienības institūcijām | Projekts šo jomu neskar. |
| 6. | Politikas joma | Ārpolitika un Eiropas Savienības vispārīgie jautājumi |
| 7. | Projekta autors | Ārlietu ministrijas Eiropas Savienības koordinācijas un politiku departamenta Vispārējo un institucionālo lietu nodaļas trešā sekretāre Tatevika Paronjana |
| 8. | Uzaicināmās personas | Ārlietu ministrijas Eiropas Savienības koordinācijas un politiku departamenta Vispārējo un institucionālo lietu nodaļas vadītājs Raitis Ādamsons |
| 9. | Projekta ierobežotas pieejamības statuss | Ne projektam, ne pievienotajam dokumentam nav ierobežotas pieejamības statusa. |
| 10. | Cita nepieciešamā informācija | Nav |

Pielikumā – Ministru kabineta protokollēmuma projekts (datne: AMprot\_29032017) uz 1 lp.

Ārlietu ministra vietā izglītības un zinātnes ministrs Kārlis Šadurskis

29.03.2017 16:15

558

T.Paronjana, 67016332

tatevika.paronjana@mfa.gov.lv